rejauldu/bengali-wikipedia huggingface dataset:
লীনা চন্দাভরকর (; জন্ম: ২৯ আগস্ট ১৯৫০) হলেন একজন প্রাক্তন ভারতীয় অভিনেত্রী। তিনি ১৯৬০-এর দশকের শেষের দিক থেকে ১৯৭০-এর দশক পর্যন্ত বলিউডের শীর্ষস্থানীয় অভিনেত্রীদের মধ্যে একজন ছিলেন। তিনি সেই যুগের প্রায় সব সুপারস্টারের বিপরীতে প্রধান নায়িকার ভূমিকায় অভিনয় করেছিলেন। তিনি রাজেশ খান্না, ধর্মেন্দ্র, জিতেন্দ্র, সঞ্জীব কুমার, বিনোদ খান্না, দিলীপ কুমার, সুনীল দত্ত এবং রাজ কুমার সহ বিভিন্ন শীর্ষস্থানীয় অভিনেতাদের সাথে জুটি বেঁধেছিলেন। বর্তমানে তিনি বিভিন্ন আপাতবাস্তব টেলিভিশন অনুষ্ঠানে উপস্থিত হন।   প্রারম্ভিক জীবন  লীনা চন্দাভরকর ১৯৫০ সালের ২৯ আগস্ট ভারতের কর্ণাটকের ধারওয়াড়ে একটি কোঙ্কণী মারাঠি ভাষী পরিবারে জন্মগ্রহণ করেন। তার পিতা শ্রীনাথ চন্দাভরকর ছিলেন একজন সেনা কর্মকর্তা।   কর্মজীবন  তিনি ১৯৬৮ সালে মন কা মিত চলচ্চিত্রে অভিনয়ের মাধ্যমে হিন্দি চলচ্চিত্রে তার কর্মজীবন শুরু করেন। চলচ্চিত্রটি হিট হয়েছিল এবং তিনি রাতারাতি তারকা হয়ে উঠেছিলেন। তিনি হেমা মালিনী এবং মুমতাজের পাশাপাশি ৭০-এর দশকের প্রথম দিকের শীর্ষ নায়িকাদের একজন ছিলেন। ভারতীয় গায়ক কিশোর কুমারের সাথে বিয়ের পর দুইটি চলচ্চিত্রে অভিনয় করে তিনি বলিউড ছেড়েছিলেন।   ব্যক্তিগত জীবন  তিনি ১৯৭৫ সালে গোয়ান রাজনৈতিক পরিবারের সন্তান সিদ্ধার্থ বন্দোদকরকে বিয়ে করেন। বিয়ের কয়েকদিন পরেই দুর্ঘটনাজনিত বন্দুকের আঘাতে সিদ্ধার্থ মারা যান, লীনা ২৫ বছর বয়সে বিধবা হয়ে যান। ১৯৮০ সালে তিনি গায়ক কিশোর কুমারকে বিয়ে করেন। লীনার বাবা প্রাথমিকভাবে এই বিয়েতে আপত্তি করেছিলেন, কারণ কিশোর কুমার ইতিমধ্যেই তিনবার বিয়ে করেছিলেন এবং বয়সে লীনার থেকে ২০ বছরেরও বেশি বড় ছিলেন। পরবর্তীতে তিনি বিয়েতে রাজি হন। কিশোর কুমার ও লীনা চন্দাভরকরের সুমিত কুমার নামে একজন ছেলে রয়েছে। ১৯৮৭ সালে কিশোর কুমার মারা গেলে লীনা আবার ৩৭ বছর বয়সে বিধবা হয়ে যান। বর্তমানে তিনি তার ছেলে সুমিত, তার সৎ ছেলে অমিত কুমার ও তার স্ত্রীর সাথে থাকেন।   চলচ্চিত্রের তালিকা  বছর চলচ্চিত্র ভূমিকা সহ-অভিনেতা টীকা১৯৮৯মমতা কি ছাও মেঁলীনা রাই রাজেশ খান্না১৯৮৫সরফারোশসিতাজিতেন্দ্রসহায়ক ভূমিকা১৯৮০জালিমকিরণবিনোদ খান্নাপ্যায়ার আজনাবি হ্যায়কিশোর কুমার১৯৭৮ডাকু ঔর জওয়ানসিতাবিনোদ খান্নাসেমিহিটনালায়েকসিমাজিতেন্দ্র১৯৭৭আফাতইন্সপেক্টর ছায়ানাভিন নিশছলআখরি গোলিসুমনসুনীল দত্তনামি চোরড. লিনাবিশ্বজিৎইয়ারোঁ কা ইয়ারবিন্দিয়াশত্রুঘ্ন সিনহা১৯৭৬বৈরাগসোনিয়াদিলীপ কুমার১৯৭৫কৈদপ্রীতবিনোদ খান্নাহিটজগ্গুগীতাশত্রুঘ্ন সিনহাএক মহল হো সাপনো কাসোনিয়াধর্মেন্দ্রআপনে রঙ হাজারমালতিসঞ্জীব কুমার১৯৭৪বিদাইপদ্মা ডি. দাসজিতেন্দ্রসুপারহিটচোর চোরহেমাবিজয় আনন্দমঞ্চালিলীনাসঞ্জীব কুমারসেমিহিটইমানইমলিসঞ্জীব কুমার ১৯৭৩আনহোনিড. রেখাসঞ্জীব কুমারসেমিহিটএক কুঁওয়ারি এক কুঁওয়ারানীলারাকেশ রোশনহানিমুনমধু ভার্গবঅনিল ধাওয়ান১৯৭২দিল কা রাজাগীতারাজ কুমার১৯৭১রাখওয়ালাচাঁদনীধর্মেন্দ্রচিঙ্গারিরেশমাসঞ্জয় খানপ্রীতমশরন বি. সিনহা/বিন্দিয়াশাম্মি কাপুরজানে-আনজানেমালাশাম্মি কাপুরম্যায় সুন্দর হুঁরাধাবিশ্বজিৎসেমিহিটমেহবুব কি মেহন্দীশাবানারাজেশ খান্না১৯৭০হামজোলিরানীবালা রাইজিতেন্দ্রসুপারহিটজওয়াবচঞ্চলজিতেন্দ্রসাস ভি কাভি বহু থিসাধনা দীপক চৌড়সঞ্জয় খান১৯৬৮মন কা মিতআরতিসোম দত্তসেমিহিট   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:কিশোর কুমার বিষয়শ্রেণী:কোঙ্কণী ব্যক্তি
বেলা হাল্ট রেলওয়ে স্টেশন হল ইস্টার্ন রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি হল্ট রেলওয়ে স্টেশন। স্টেশনটি ভারতের বিহার রাজ্যের বাঁকা জেলার শেমরাউধায় অবস্থিত।   ইতিহাস   ভাগলপুর জংশন রেলওয়ে স্টেশন থেকে মান্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয়। মান্দার হিল থেকে হাঁসডিহা পর্যন্ত একটি নতুন রেললাইন ২৩ ডিসেম্বর ২০১২ সালে চালু হয় এবং দুমকা থেকে বড়পালাসী রুট ২০১৪ সালের জুনে পুনর্গঠিত হয় এবং অবশেষে ২০১৫ সালে সম্পূর্ণ ট্র্যাকটি চালু হয়।   তথ্যসূত্র   বিষয়শ্রেণী:বাঁকা জেলার রেলওয়ে স্টেশন বিষয়শ্রেণী:মালদা রেলওয়ে বিভাগ বিষয়শ্রেণী:বিহারের রেলওয়ে স্টেশন অসম্পূর্ণ
স্নায়ুসন্ধি বা স্নায়ুসন্নিধি বা প্রান্তসন্নিকর্ষ বা সাইন্যাপস () হল দুটি নিউরোনের সংযোগস্থল, যেখানে একটি নিউরোনের অ্যাক্সনের প্রান্ত এবং অন্য একটি নিউরোনের ডেনড্রাইটের প্রান্ত খুব কাছাকাছি থাকে (অ্যাক্সোডেনড্রাইটিক সাইন্যাপস-এর ক্ষেত্রে), কিন্তু কখনই স্পর্শ করে না, মাঝে একটি আনুবীক্ষণিক ফাঁক থেকেই যায়, আর এর মধ্য দিয়েই নিউরোহিউমর নামে তরলের মাধ্যমে অ্যাক্সনের প্রান্ত থেকে স্নায়ু-উদ্দীপনা অন্য একটি নিউরোনের ডেনড্রাইটে পরিবাহিত হয়।  স্নায়ুসন্নিধি রাসায়নিক সংকেত প্রেরণের অনুমতি দেয়।  গঠন পদ্ধতি সাইন্যাপস নিম্নলিখিত কয়েক রকম পদ্ধতিতে গঠিত হতে পারে, যেমন:  অ্যাক্সো ডেনড্রাইটিক সাইন্যাপস একটি নিউরোনের অ্যাক্সনের শেষ প্রান্ত পরবর্তী নিউরোনের ডেনড্রাইটের সঙ্গে মিলিত হয়, এইরকম সাইন্যাপসকে অ্যাক্সো ডেনড্রাইটিক সাইন্যাপস [axo-dendritic Synapse] বলে।  অ্যাক্সো সোমাটিক সাইন্যাপস একটি নিউরোনের অ্যাক্সনের শেষ প্রান্ত পরবর্তী নিউরোনের কোষদেহের সঙ্গে মিলিত হয়, এইরকম সাইন্যাপসকে অ্যাক্সো সোমাটিক সাইন্যাপস [axo-somatic Synapse] বলে।  অ্যাক্সো অ্যাক্সেনিক সাইন্যাপস একটি নিউরোনের অ্যাক্সনের শেষ প্রান্ত (প্রান্তবুরুশ) অপর একটি নিউরোনের অ্যাক্সনের শেষ প্রান্তের সঙ্গে মিলিত হয়, এইরকম সাইন্যাপসকে অ্যাক্সো অ্যাক্সেনিক সাইন্যাপস [axo-axonic Synapse] বলে।  এছাড়া কখনও কখনও একটি নিউরোনের অ্যাক্সন অনেকগুলি নিউরোনের ডেনড্রাইটের সঙ্গে বা একটি নিউরোনের ডেনড্রাইটের সঙ্গে অনেকগুলি নিউরোনের অ্যাক্সন মিলিত হয়।  কাজ সাইন্যাপস স্নায়ুস্পন্দনকে (nerve impulse) এক নিউরোন থেকে অপর এক নিউরোনে প্রবাহিত করে। যখন পূর্ববর্তী নিউরোন থেকে স্নায়ুস্পন্দন ওই নিউরোনের অ্যাক্সনের শেষ প্রান্তে আসে তখন অ্যাসিটাইল কোলিন নিঃসৃত হয়ে স্নায়ুস্পন্দনকে পরবর্তী নিউরোনের ডেনড্রাইটের মধ্যে প্রবাহিত করে।   স্নায়ুগ্রন্থি  নার্ভ গ্যাংলিয়ন বা স্নায়ুগ্রন্থি (Nerve Ganglion) কয়েকটি স্নায়ুকোষের কোষদেহগুলি একত্রিত হয়ে এই গ্রন্থির সৃষ্টি করে। স্নায়ুগ্রন্থি থেকে স্নায়ুর উৎপত্তি হয়। অনেকগুলো স্নায়ুকোষ একত্রিত হওয়ার ফলে গ্যাংলিয়নকে কিছুটা স্ফীত দেখায়।  কাজ  স্নায়ুগ্রন্থি থেকে স্নায়ুর উৎপত্তি হয়।  নিউরো-সিক্রেসন (neuro-secretion) নামক রস ক্ষরণ করে স্নায়ুতন্ত্রকে সিক্ত রাখা।  অনেক সময় বিশেষ করে অমেরুদন্ডী প্রাণীদের ক্ষেত্রে স্নায়ুগ্রন্থি থেকে নিউরো-সিক্রেটরি হরমোন ক্ষরিত হয়।   তথ্যসূত্র   বিষয়শ্রেণী:স্নায়বীয় স্নায়ুসন্ধি
ফ্রান্সিস জেমস ক্যামেরন (; জন্ম: ২২ জুন, ১৯২৩ - মৃত্যু: ১০ জুন, ১৯৯৪) জ্যামাইকার কিংস্টন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৪৯ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।List of West Indies Test Cricketers  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন জিমি ক্যামেরন।   প্রথম-শ্রেণীর ক্রিকেট  ১৯৪৫-৪৬ মৌসুম থেকে ১৯৫৯-৬০ মৌসুম পর্যন্ত জিমি ক্যামেরনের প্রথম-শ্রেণীর খেলোয়াড়ী জীবন চলমান ছিল। জিমি ক্যামেরন ডানহাতে মাঝারিসারি কিংবা নিচেরসারিতে ব্যাটিংয়ে নামতেন। ডানহাতে অফ ব্রেক বোলিং করতে পারতেন তিনি। প্রথম-শ্রেণীর খেলোয়াড়ী জীবন বেশ বৈচিত্র্যময় ছিল তার। মাত্র ২১টি প্রথম-শ্রেণীর ক্রিকেট খেলায় অংশ নিয়েছেন তিনি। তন্মধ্যে ১৪টি খেলাই ১৯৪৮-৪৯ মৌসুমে ভারত, পাকিস্তান ও সিলন সফরে হয়েছিল। অন্য চারটি ১৯৫৪ সালে ইংল্যান্ড যাবার পথে কানাডা সফরে খেলেছিলেন তিনি।  এক সময়ে কানাডায় অধ্যয়ন করেছেন। জ্যামাইকার পক্ষে মাত্র দুইটি প্রথম-শ্রেণীর ক্রিকেট খেলায় অংশগ্রহণের পর ভারত গমনের জন্যে মনোনীত হন।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন। ১০ নভেম্বর, ১৯৪৮ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৪ ফেব্রুয়ারি, ১৯৪৯ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।  টেস্ট ক্রিকেটে অভিষেক ঘটা খেলাটি তার নিজস্ব পঞ্চম প্রথম-শ্রেণীর ক্রিকেট খেলা ছিল। ঐ সিরিজে উচ্চ রান সংগ্রহের খেলায় ব্যাটসম্যানদের আধিপত্য লক্ষ্য করা যায়। প্রায়শই ওয়েস্ট ইন্ডিয়ান ফাস্ট বোলিং উপেক্ষিত হয়। ক্যামেরন নিচেরসারিতে ব্যাটিংয়ে নামতেন ও বিকল্প বোলার হিসেবে ব্যবহৃত হতেন। বোম্বেতে অনুষ্ঠিত দ্বিতীয় টেস্টে অপরাজিত ৭৫ রানের ইনিংস খেলে দলকে উপর্যুপরি ৬০০ রানের অধিক রানে স্ফীত করতে অংশ নেন। পাঁচ টেস্টের সবকটিতেই অংশ নিয়ে মাত্র তিন উইকেট পেয়েছিলেন তিনি।  এ সফর শেষে পরবর্তী পাঁচ বছর প্রথম-শ্রেণীর খেলা থেকে দূরে সরে থাকেন জিমি ক্যামেরন। এরপর ১৯৫৯-৬০ মৌসুমে জ্যামাইকার পক্ষে আর একটিমাত্র প্রথম-শ্রেণীর খেলায় অংশ নিয়েছিলেন। প্রথম-শ্রেণীর খেলার বাইরে অধিকাংশ খেলাই ইংল্যান্ডের লীগ ক্রিকেটে খেলেছেন।   ব্যক্তিগত জীবন  জিমি ক্যামেরনের জ্যেষ্ঠ ভ্রাতা জন ক্যামেরন ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছিলেন এবং জ্যামাইকা, সমারসেট ও কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন। তাদেরই পিতা জন যোসেফ ক্যামেরন জ্যামাইকার প্রতিনিধিত্ব করেন ও ১৯০৬ সালে ওয়েস্ট ইন্ডিজের সদস্যরূপে প্রথমবারের মতো দলকে নিয়ে ইংল্যান্ড সফরে যান।  ১০ জুন, ১৯৯৪ তারিখে ৭০ বছর বয়সে জ্যামাইকার কিংস্টন এলাকায় জিমি ক্যামেরনের দেহাবসান ঘটে।   তথ্যসূত্র    আরও দেখুন   বার্টি ক্লার্ক  ডেনিস অ্যাটকিনসন  ওয়েস্ট ইন্ডিয়ান টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯২৩-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:জামাইকার ক্রিকেটার বিষয়শ্রেণী:জ্যামাইকান ক্রিকেটার
লি উ-সোক (; জন্ম: ৭ আগস্ট ১৯৯৭) হলেন একজন দক্ষিণ কোরীয় তীরন্দাজ, যিনি দক্ষিণ কোরিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  উ-সোক দক্ষিণ কোরিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ২টি পদক জয়লাভ করেছেন।  প্রারম্ভিক জীবন লি উ-সোক ১৯৯৭ সালের ৭ই আগস্ট তারিখে দক্ষিণ কোরিয়ার ইনছনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন উ-সোক দক্ষিণ কোরিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৫টি ১০ পয়েন্ট অর্জন করে সর্বমোট ৬৮১ পয়েন্ট নিয়ে তিনি ৫ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬০তম স্থান অধিকারী অস্ট্রেলিয়ার পিটার বুকুভালাসের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে কিম উ-জিনের কাছে ৬–৫ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিলেন, যেখানে তিনি জার্মানির ফ্লোরিয়ান উনরুহকে পরাজিত করে ব্রোঞ্জ পদক জয়লাভ করেছেন।  এছাড়াও তিনি কিম জে-দোক এবং কিম উ-জিনের সাথে দক্ষিণ কোরীয় দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ১২০টি ১০ পয়েন্ট অর্জন করে সর্বমোট ২০৪৯ পয়েন্ট নিয়ে ১ম স্থান অধিকার করেছিল। অতঃপর কোয়ার্টার-ফাইনালে তারা জাপানকে ৬–০ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে চীনের বিরুদ্ধে ৫–১ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা ফ্রান্সকে পরাজিত করে স্বর্ণ পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় পুরুষ তীরন্দাজ বিষয়শ্রেণী:দক্ষিণ কোরিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী দক্ষিণ কোরীয় বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২০১৮ এশিয়ান গেমসের তীরন্দাজ বিষয়শ্রেণী:২০২২ এশিয়ান গেমসের তীরন্দাজ বিষয়শ্রেণী:তীরন্দাজীতে ইউনিভার্সিয়াড পদক বিজয়ী বিষয়শ্রেণী:তীরন্দাজীতে এশিয়ান গেমস পদক বিজয়ী বিষয়শ্রেণী:অলিম্পিক স্বর্ণপদক বিজয়ী দক্ষিণ কোরীয় বিষয়শ্রেণী:এশিয়ান গেমসে ব্রোঞ্জপদক বিজয়ী দক্ষিণ কোরীয় বিষয়শ্রেণী:এশিয়ান গেমসে রৌপ্যপদক বিজয়ী দক্ষিণ কোরীয় বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয় বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০১৯ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:২০১৭ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:দক্ষিণ কোরিয়ার ইউনিভার্সিয়াড স্বর্ণপদক বিজয়ী বিষয়শ্রেণী:২০১৪ গ্রীষ্মকালীন যুব অলিম্পিকের তীরন্দাজ
রেওয়ামিল হচ্ছে এমন একটি তালিকা যেখানে আয়,ব্যয়,সম্পদ ও দায় জাতীয় হিসাবগুলোর জের  অনুযায়ী সাজিয়ে হিসাবের শুদ্ধতা যাচাই করা হয়। সকল ব্যক্তিবাচক ও সম্পত্তিবাচক হিসাব এতে আনা হয়।জাবেদা ও খতিয়ানের লেনদেনগুলো সঠিকভাবে লিপিবদ্ধ হয়েছে কিনা তা রেওয়ামিলের মাধ্যমে জানা যায়।  সীমাবদ্ধতা হিসাবরক্ষণ পদ্ধতিতে কিছু ভুল রেওয়ামিলের মাধ্যমে ধরা পড়ে না,যাকে দু'ভাগে ভাগ করা যায়। যেমন:  নীতিগত ভুল  করণিক ভুল  নীতিগত ভুল হিসাবরক্ষণের নীতিমালা না মেনে লেনদেন লিপিবদ্ধ করা হলে তাকে নীতিগত ভুল বলে। যেমন- বিলম্বিত বিজ্ঞাপনকে সম্পওি হিসাবে না দেখিয়ে ব্যয় হিসাবে দেখানো হলে। কারণ, বিলম্বিত বিজ্ঞাপনের প্রভাব একাদিক হিসাবকালের উপর বন্টিত হয়। কিন্তু ব্যয় হিসাবে দেখানো হলে তা শুধুমাএ একটি বছরের উপর দেখানো হয়।  করণিক ভুল একজন হিসাববিদ হিসাবরক্ষণ প্রক্রিয়ায় অসাবধনতাবশত যে ভুলগুলো করেন তাকে করণিক ভুল বলা হয়। করণিক ভুল ৪ প্রকার :-  বাদ পড়ার ভুল,  লেখার ভুল,  পরিপূরক ভুল এবং  বেদাখিলার ভুল।  বাদ পড়ার ভুল:- লিপিবদ্ধকরণের সময় কোন লেনদেন সম্পূর্ণরূপে বাদ পড়লে তাকে বাদ পড়ার ভুল বলে।  যেমন, ৫,০০০ টাকার পণ্য ক্রয় লিপিবদ্ধকরা হলো না। যার ফলে এখানে, ৫,০০০ টাকার পণ্য কম দেখানো হয়েছে।  লেখার ভুল:- লেনদেন লিপিবদ্ধকরনের সময় টাকার অঙ্ক ভুল হলে তাকে লেখার ভুল বলে।  যেমন,৫০০০ টাকার ক্রয়কে ৫০০ টাকায় লিপিবদ্ধ করা হলে।  পরিপূরক ভুল:- লেনদেন লিপিবদ্ধকরনের সময় একাধিক ভুল হলে,এবং তাদের একটির দ্বারা অপরটি সংশোধিত হলে তাকে পরিপূরক ভুল বলে। যেমন- বেতন ৫,০০০ টাকার বদলে ৪,০০০ টাকা চার্জ করা হয়ছে। অন্যদিকে, ক্রয় ৪,০০০ টাকার বদলে ৫,০০০ টাকা চার্জ করা হয়েছে।  বে-দাখিলার ভুল:- লেনদেন লিপিবদ্ধকরনের সময় কোন নির্দিষ্ট হিসাবকে ডেবিট বা ক্রেডিট করার বদলে সমজাতীয় অন্য হিসাবকে ডেবিট বা ক্রেডিট করলে তাকে বে-দাখিলার ভুল বলে।  যেমন- ৫,০০০ টাকার বেতনকে ৫,০০০ টাকায় ভাড়া হিসাবে লিপিবদ্ধ করা হলে।   তথ্যসূত্র   বিষয়শ্রেণী:সর্বজনগ্রাহ্য হিসাববিজ্ঞান নীতিমালা বিষয়শ্রেণী:হিসাববিজ্ঞান পরিভাষা  de:Zwischenberichterstattung#Zwischenberichterstattung und internes Berichtswesen
নিকুঞ্জবিহারী মাইতি (২৬ সেপ্টেম্বর ১৮৯২ - ১৯ মে ১৯৭০)সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৩৫৪,  ভারতের স্বাধীনতা সংগ্রামী এবং পশ্চিমবঙ্গের প্রথম শিক্ষামন্ত্রী ছিলেন। তিনি দ্বিতীয় লোকসভার সদস্য ছিলেন ও ঘাটাল লোকসভা কেন্দ্রের প্রতিনিধিত্ব করেন। তিনি 'মাস্টারমশাই' নামে খ্যাত ছিলেন। তিনি মেদিনীপুর জেলার অন্তর্ভূক্ত খেজুরী থানার কলাগাছিয়া গ্রামে জন্মগ্রহণ করেন। তাঁর স্ত্রী  অহল্যা (মাইতি) ছিলেন সত্যাগ্রহী এবং কন্যা আভা মাইতি ছিলেন রাজনীতিবিদ এবং শিল্প প্রতিমন্ত্রী।   কর্মজীবন  নিকুঞ্জ বিহারী মাইতির দেশানুরাগের সূত্র পিতা বিশ্বনাথ মাইতির দেশপ্রেম থেকে। খেজুরি-ভগবানপুর অঞ্চলে বন্যা-কলেরায় দুর্গতদের জন্য ত্রাণকাজের মধ্যে দেশের কাজে আত্মনিয়োগ। এই কাজে সঙ্গী ছিলেন বিপিন বিহারী গায়েন এবং পদ্মলোচন সাহু। ১৯২১ খ্রিস্টাব্দে গান্ধীজির অসহযোগ আন্দোলনের কারণে চাকরি ছেড়ে দেন। ওই সময়ে ব্যারিস্টারি ছেড়ে বীরেন্দ্রনাথ শাসমল কলাগাছিয়ায় দেশের প্রথম জাতীয় মহাবিদ্যালয়, কলাগাছিয়া জাতীয় মহাবিদ্যালয় স্থাপন করলে তিনি সেখানে প্রধান শিক্ষক হিসেবে নিয়োজিত হন। এরপর জাতীয়তাবাদী আন্দোলনে যোগদান করেন। জেলে যান যুবরাজের কলকাতা আগমনের বিরুদ্ধে হরতালে যোগ দিয়ে। কারাবাস শেষ করে গান্ধীজীর নেতৃত্বে অস্পৃশ্যতা দূরীকরণ এবং অন্যান্য গঠনমূলক কাজের সুবাদে থানায় নেতৃত্ব দেন। স্থানীয় বোর্ড নির্বাচনে জয়ী হন ১৯২৫ সালে। শুরু হয় কাঁথি-বেলদা এবং কালীনগর থেকে কাঁথি অব্ধি রাস্তায় ইঁট পাতার কাজ।  ১৯২৩ এবং '২৬-এর বন্যায় ত্রাণকার্যে যোগদান করেছিলেন। কামদেবনগরে বালিকা বিদ্যালয় প্রতিষ্ঠা। ১৯২৯-এ লোকাল  এবং জেলা বোর্ড থেকে পদত্যাগ করেন লাহোর কংগ্রেসের প্রস্তাব অনুসারে। ডায়মন্ড হারবারে প্রধান শিক্ষক নিয়োজিত হন। আবারও কারাবন্দী হন ১৯৩০-এ লবণ সত্যাগ্রহে অংশগ্রহণ করায়। ১৯৩৩-এ স্বাধীনতা দিবস উদযাপন করার দরুণ আবার কারাবাস। ১৯৩৪-এ দক্ষিণ চব্বিশ পরগনা জেলার ফতেপুর শ্রীনাথ ইন্সটিটিউশনে প্রধান শিক্ষক হন। ১৯৪০-এ কারাবাস হয় ব্যক্তিগত সত্যাগ্রহে। ১৯৩৫-এর ভারত আইনানুসারে ১৯৩৭-এর নির্বাচনে খেজুরী ভগবানপুর এবং পটাশপুরে সংযুক্ত কেন্দ্র থেকে বিধানসভায় নির্বাচিত হন। স্বাধীনতার পরেই ড. প্রফুল্লচন্দ্র ঘোষের মন্ত্রীসভায় প্রথম শিক্ষামন্ত্রী হিসেবে যোগদান। ১৯৫৫ সালে তিনি জেলা কংগ্রেসের সভাপতি নির্বাচিত হন। ১৯৫৭-৬২ পর্যন্ত লোকসভার সদস্য থাকার পর পরবর্তী পাঁচ বছর রাজ্যসভার সদস্য ছিলেন।  তথ্যসূত্র   বহিঃসংযোগ  লোকসভার ওয়েবসাইটে জীবনী  বিষয়শ্রেণী:১৮৯২-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:দ্বিতীয় লোকসভার সদস্য বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গের লোকসভা সদস্য
জালালাবাদ ক্যান্টনমেন্ট পাবলিক স্কুল এন্ড কলেজ বাংলাদেশের সিলেট শহরের নিকটবর্তী জালালাবাদ সেনানিবাস এলাকায় আবস্থিত একটি শিক্ষাপ্রতিষ্ঠান। এটি সিলেট শিক্ষা বোর্ড কর্তৃক অনুমোদিত।   ইতিহাস  thumb|বিদ্যালয় ভবন ও মিলনায়তন thumb|বিদ্যালয়ের ফটক  প্রতিষ্ঠানটি বাংলাদেশ সেনাবাহিনী কর্তৃক ১৯৯৯ সালে স্থাপিত হয়। এটি ২০০৪ সালে শ্রেষ্ঠ শিক্ষাপ্রতিষ্ঠান হিসেবে বাংলাদেশের রাষ্ট্রপতির সনদপত্র লাভ করে।   ব্যবস্থাপনা  এর অধ্যক্ষের দায়িত্ব পালন করে থাকেন বাংলাদেশ সেনাবাহিনীর একজন লে. কর্নেল পদমর্যাদার অফিসার। যদি লে. কর্নেল পদমর্যাদার অফিসার না-পাওয়া যায় তাহলে পরিচালনা পর্ষদ কর্তৃক মনোনীত দক্ষ ও অভিজ্ঞ বেসামরিক ব্যক্তিকে অধ্যক্ষ হিসেবে নিয়োগ দেওয়া হয়।  এর পরিচালনা পর্ষদের সভাপতি হিসেবে দায়িত্ব পালন করেন  বাংলাদেশ সেনাবাহিনীর ব্রিগেডিয়ার জেনারেল পদমর্যাদার একজন সিনিয়র অফিসার। সভাপতির অধীনে সেনানিবাস ও সেনানিবাসের বাইরে বিভিন্ন পর্যায়ের ১০ জন বিশিষ্ট ব্যক্তি ( সামরিক ও বেসামরিক ) পর্ষদের সদস্য হিসেবে দায়িত্ব পালন করেন এবং পর্ষদের সদস্য সচিবের দায়িত্ব পালন করেন কলেজ অধ্যক্ষ।   শিক্ষা কার্যক্রম   বিদ্যালয় শাখা  প্রতিষ্ঠানের বিদ্যালয় শাখায় প্রথম থেকে দশম শ্রেণি পর্যন্ত পাঠদান করা হয়। প্রতি শ্রেণিতে রয়েছে একাধিক শাখা। নবম ও দশম শ্রেণিতে রয়েছে বিজ্ঞান, মানবিক এবং ব্যবসায় শিক্ষা বিভাগ। ষষ্ঠ শ্রেণি হতে বাংলা মাধ্যমের পাশাপাশি ইংরেজি মাধ্যম চালু আছে। প্রাথমিক শিক্ষা সমাপনী পরীক্ষায় সিলেট বোর্ডে ১ম সহ সারা দেশে ৬ষ্ঠ, জেএসসিতে সিলেট বোর্ডে ১ম সহ সারা দেশে ৮ম এবং এসএসসি তে সিলেট বোর্ডে দ্বিতীয় স্থানে আছে জেসিপিএসসি।       কলেজ শাখা  ১৯৯৯ সালে শুধু বিজ্ঞান বিভাগ নিয়ে কলেজ শাখা শুরু হলেও সল্প সময়ে এর কলেবর বিস্তৃত হয়। একাদশ ও দ্বাদশ শ্রেণিতে বিজ্ঞান, মানবিক এবং ব্যবসা বিভাগে একাধিক শাখার মাধ্যমে পাঠদান করা হয়। বিজ্ঞান বিভাগে ৪টি, মানবিক বিভাগে ২টি এবং ব্যবসায় শিক্ষা বিভাগে ৩টি শাখা রয়েছে। ২০১৪ সাল থেকে এইচএসসি পরীক্ষায় জেসিপিএসসি সিলেট বোর্ডে ১ম ও সমগ্র বাংলাদেশে ৯ম হয়।     হাউসসমূহ  অত্র প্রতিষ্ঠানে চারটি হাউসে শিক্ষার্থীদের বিভক্ত করা হয়। হাউসগুলো হলঃ পদ্মা হাউস, মেঘনা হাউস, যমুনা হাউস ও সুরমা হাউস। প্রত্যেক হাউস এর আলাদা সোল্ডার ফ্ল্যাপ আছে।   সহ-শিক্ষা কার্যক্রম  শিক্ষার্থীদের জন্য চালু আছে কয়েকটি ক্লাব এবং সহ-শিক্ষামূলক প্রতিষ্ঠান। যেমনঃ  স্কাউট  বিএনসিসি  নন্দন একাডেমি:  সঙ্গীত ও আবৃত্তি প্রশিক্ষণ   চারু ও কারুকলা প্রশিক্ষণ   তথ্যসূত্র    বহিঃসংযোগ   কলেজের ওয়েবসাইট  বিষয়শ্রেণী:সিলেট জেলার বিদ্যালয় বিষয়শ্রেণী:সিলেট জেলার মহাবিদ্যালয় বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান
এ্যাডভোকেট মোঃ মো¯তাফিজুর রহমান বাংলাদেশের দিনাজপুর জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি বাংলাদেশ আওয়ামীলীগ এর একজন রাজনৈতিক নেতা।  প্রাথমিক জীবন এ্যাডভোকেট মোঃ মো¯তাফিজুর রহমান বাংলাদেশের দিনাজপুর জেলায় জন্মগ্রহণ করেন।  রাজনৈতিক জীবন এ্যাডভোকেট মোঃ মো¯তাফিজুর রহমান বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে দিনাজপুর থেকে জাতীয় সংসদ নির্বাচন এর নির্বাচনি এলাকা দিনাজপুর-৫ থেকে নির্বাচিত হন।  আরো দেখুন  পঞ্চম জাতীয় সংসদ নির্বাচন, ১৯৯১  বহিঃসংযোগ  List of 5th Parliament Members - © 2013 Bangladesh Parliament   তথ্যসূত্র  বিষয়শ্রেণী:দিনাজপুর জেলার রাজনীতিবিদ
জয় এয়ার হল একটি চীনা বিমান সংস্থা যা চীন ইস্টার্ন এয়ারলাইনস এবং চীন বিমান শিল্প কর্পোরেশন ১ দ্বারা যৌথভাবে ২৯ মার্চ ২০০৮ সালে  শিআন- এ চালু হয়। এয়ারলাইনটি জুন ২০০৯ সালে পরীক্ষামূলক পরিষেবা শুরু করে এবং ২০০৯ সালের শেষের দিকে যাত্রী পরিষেবা শুরু করে  ১৪ ডিসেম্বর, ২০২০-এ, হ্যাপি এয়ারলাইন্স কোং লিমিটেডের প্রধান অপারেটিং বেস বিমানবন্দর পরিবর্তন করার আবেদনটি উত্তর চীন এবং উত্তর-পশ্চিম চীনের বেসামরিক বিমান চলাচল প্রশাসন দ্বারা পর্যালোচনা করা হয়েছে। বর্তমান বেস বিমানবন্দরটি হবে তিয়ানজিন বিনহাই আন্তর্জাতিক বিমানবন্দর, এবং এটি জিয়ান জিয়ানয়াং আন্তর্জাতিক বিমানবন্দর পরিবর্তন করা হবে।"幸福航空主运营基地机场将由天津变更至西安-中国民航网". www.caacnews.com.cn. Retrieved 2022-06-17.   ইতিহাস   এয়ারলাইনটি ১ জুন ২০০৮ তারিখে ৩টি এমএ-৬০ টার্বোপ্রপের বহর নিয়ে উড়তে শুরু করে।  এই এয়ারলাইনটি চীনের উত্তর-পশ্চিমাঞ্চলকে কেন্দ্র করে। এয়ারলাইনটি ২০০৯ এর শেষ অবধি তার বিমান পরীক্ষা করছিল যখন এটি ৪ এমএ-৬০ টার্বোপ্রপ সহ যাত্রী পরিষেবা শুরু করে। কোম্পানিটি মূলত চায়না ইস্টার্ন এয়ারলাইন্সের মালিকানাধীন, বাকিটি এভিআইসি গ্রুপের মালিকানাধীন। চায়না ইস্টার্ন কোম্পানির জন্য অর্থ উপার্জন করার জন্য তার বেশিরভাগ শেয়ার বিক্রি করার পরিকল্পনা করছে। জয় এয়ার ৮ বছরে ৫০ এসিএসি এআরজে ২১ এবং ৫০ এমএ-৬০ এর মালিক হবে বলে আশা করা হচ্ছে।   জয় এয়ার এবং ওকে এয়ারওয়েজকে Xian MA700 বিমানের লঞ্চ গ্রাহক হিসাবে ঘোষণা করা হয় এবং তারা বিমানের উন্নয়নের সাথে জড়িত থাকবে, যেটি ২০১৭ সালে প্রথম ফ্লাইট করবে    বিমানবহর   ডান|থাম্ব|Yinchuan বিমানবন্দরে জয় এয়ার এমএ-৬০ ডান|থাম্ব|একটি জয় এয়ার এআরজে২১ এর মডেল ডান|থাম্ব|তিয়ানশুই মাইজিশান বিমানবন্দরে জয় এয়ার এমএ-৬০ +জয় এয়ার বহরবিমানসেবাআদেশযাত্রীমন্তব্যবোয়িং 737-8005—186কোমাক এআরজে২১—৫০৮৫কোমাক সি৯১৯—২০১৫৬Xian MA60৩ "民航西北局检查指导幸福航空服务质量工作".4060মোট28110   ঘটনা ও দুর্ঘটনা   ৪ ফেব্রুয়ারী ২০১৪-এ চীনের তাইয়ুয়ান থেকে জয় এয়ারের ফ্লাইট JR1533, ৭ ক্রু সদস্য এবং ৩৭ জন যাত্রী নিয়ে, ঝেংঝুতে অবতরণের সময় ল্যান্ডিং গিয়ারে যান্ত্রিক ত্রুটি দেখা দেয়। এর ফলে ল্যান্ডিং গিয়ার ভেঙে যায় এবং বিমানের নাকের শঙ্কু টারমাকে আঘাত করে। কোন আঘাত ছিল না.  ১০ মে ২০১৫ তারিখে, জয় এয়ারের ফ্লাইট JR1529 Yiwu থেকে ফুঝুতে ৪৫ জন যাত্রী এবং ৭ জন ক্রু নিয়ে প্রায় ১১:৫৭ এ ফুঝো রানওয়ে ৩-এ অবতরণ করে কিন্তু রানওয়ে থেকে সরে যায় এবং রানওয়ে থ্রেশহোল্ডের প্রায় ৫০০ মিটার দূরে রানওয়ের প্রান্তে এসে থামে। এবং নরম মাটিতে সমস্ত গিয়ার সহ রানওয়ে সেন্টারলাইন থেকে প্রায় ৫০ মিটার দূরে। ইঞ্জিনগুলি মাটিতে আঘাত করেছিল যার ফলে ডানাগুলি প্রায় ছিঁড়ে গিয়েছিল এবং এর ফলে ফুসেলেজ এবং কাঠামোর যথেষ্ট ক্ষতি হয়। আহত হয়েছেন ৭ যাত্রী। তথ্যসূত্র  বিষয়শ্রেণী:চীনের বিমান পরিবহন সংস্থা বিষয়শ্রেণী:চীনা মার্কা
ফ্রান্স দিয়া জিরজিস হাদ্দাদ (, ; ১৪ জুলাই ১৯৯৪; ফ্রান্স পুত্রোস নামে সুপরিচিত) হলেন একজন ডেনীয়-ইরাকি পেশাদার ফুটবল খেলোয়াড়। তিনি বর্তমানে ডেনীয় ক্লাব ভিপর এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।  ডেনীয় ফুটবল ক্লাব স্কোপাকং আরহাউসের যুব পর্যায়ের হয়ে খেলার মাধ্যমে পুত্রোস ফুটবল জগতে প্রবেশ করেছেন এবং পরবর্তীকালে আরহাউসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, আরহাউসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আরহাউসের হয়ে মাত্র এক মৌসুমে ৩ ম্যাচে অংশগ্রহণ করার পর ২০১৪–১৫ মৌসুমে তিনি সেলকেপরে যোগদান করেছেন। সেলকেপরে মাত্র এক মৌসুম অতিবাহিত করার পর ফেরেদেরিসিয়ার সাথে চুক্তি স্বাক্ষর করেছেন। পরবর্তীকালে, তিনি হোপ্রোর হয়ে খেলেছেন। ২০২০–২১ মৌসুমে, তিনি হোপ্রো হতে ডেনীয় ক্লাব ভিপরে যোগদান করেছেন।  ২০১২ সালে, পুত্রোস ডেনমার্ক অনূর্ধ্ব-২০ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ডেনমার্কের বয়সভিত্তিক দলের হয়ে খেলার পর, তিনি ২০১৮ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।  প্রারম্ভিক জীবন ফ্রান্স দিয়া জিরজিস হাদ্দাদ ১৯৯৪ সালের ১৪ই জুলাই তারিখে ডেনমার্কের আরহাউসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পুত্রোস ডেনমার্ক অনূর্ধ্ব-২০ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন।  ২০১৮ সালের ৪ঠা আগস্ট তারিখে, ২৪ বছর ও ২১ দিন বয়সে, ডান পায়ে ফুটবল খেলায় পারদর্শী পুত্রোস ফিলিস্তিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইরাক ৩–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে পুত্রোস সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ইরাক  ২০১৮  ৩  ০ ২০১৯  ১  ০ ২০২১  ৩  ০ সর্বমোট  ৭  ০  তথ্যসূত্র  বহিঃসংযোগ            বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ডেনীয় ফুটবলার বিষয়শ্রেণী:ইরাকের আন্তর্জাতিক ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:ইরাকি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আরহুস জিমনাস্টিক ক্লাবের খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:থাই লিগ ১-এর খেলোয়াড় বিষয়শ্রেণী:ডেনমার্কের আন্তর্জাতিক যুব ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়